turjo4nis/wikipedia-bn-dump-20250701 huggingface dataset:
দার্জিলিং রোপওয়ে

দার্জিলিং রোপওয়ে হল পশ্চিমবঙ্গ রাজ্যের দার্জিলিং-এর একটি রোপওয়ে পরিবহন ব্যবস্থা। এটি দার্জিলিং ও সিংলাবাজার এর মধ্যে পরিসেবা প্রদান করে। এই রোপওয়ে পরিবহন দার্জিলিং-এর পর্যটন ক্ষেত্রে এক অন্যতম আকর্ষণ।

ইতিহাস 
১৯৬৮ সালে প্রথম দার্জিলিং ও সিংলাবাজার এর মধ্যে এই পরিবহন ব্যবস্থা চালু হয়। এই রোপওয়ে পথের নিচে রয়েছে রাম্মাম নদী ও রাম্মাম উপত্যকা। ২০০৩ সালে এই রোপওয়ে পরিসেবায় এক দুর্ঘটনা ঘটে; যার ফলে ৪ জন পর্যটকের মৃত্যু হয়। এরপর পরিসেবা ৮ বছর বন্ধ থাকে এবং ২০১২ সালের ২ ফেব্রুয়ারি আবার পরিসেবা শুরু হয়।

আরও দেখুন 
 কলকাতা রোপওয়ে

তথ্যসূত্র 

ভারতের রোপওয়ে
পশ্চিমবঙ্গের রোপওয়ে
পশ্চিমবঙ্গের পর্যটন
১৯৬৮-এ পশ্চিমবঙ্গে প্রতিষ্ঠিত
দার্জিলিঙের পরিবহন
গোর্খাল্যান্ড
দার্জিলিঙের পর্যটন কেন্দ্র
কলকাতা রোপওয়ে

কলকাতা রোপওয়ে হল কলকাতা শহরের একটি প্রস্তাবিত রোপওয়ে পরিবহন ব্যবস্থা। সমস্ত রোপওয়ে ব্যবস্থা গুলি ঝুলন্ত কেবলের সঙ্গে সরলরেখা ধরে চলাচল করায় কেবল কারগুলো বাঁক নিতে পারেনা; কিন্তু কলকাতায় তৈরি কেবল কারগুলো বাঁক নিতে পারবে, ফলে প্রকল্পটি সমাপ্তের পর কলকাতা রোপওয়ে ব্যবস্থা হবে বিশ্বের প্রথম বাঁক নিয়ে চলাচল কারি রোপওয়ে বা কেবল কার ব্যবস্থা।

ইতিহাস 
কলকাতা শহরে দিন দিন জনসংখ্যা বৃদ্ধির ফলে সড়ক পথে যাত্রি বাড়ায় মেট্রো, ট্রাম, বাস, অটো, টেক্সি প্রভৃতি পরিসেবা থাকার পরও যানজট বাড়ছে। তাই শহরে রোপওয়ে পরিসেবা চালুর ব্যবস্থা নেওয়া হয়েছে। প্রথমে দক্ষিণ কলকাতাযর জোকায় ৫০০ মিটার দৈর্ঘের পরিক্ষামূলক রোপওয়ে ব্যবস্থা চালু করা হয়েছে ও তা সফলও হয়েছে। বর্তমানে এই ব্যবস্থাটি সমগ্র কলকাতা শহর জুড়ে চালুর পরিকল্পনা নেওয়া হয়েছে।

রুট 
কলকাতা রোপওয়ে ব্যবস্থায় প্রথম পর্যায় ২টি রুট এর পরিকল্পনা করা হয়েছে; এগুলো হলোঃ
 শিয়ালদহ - বিবাদী বাগ (লাইন ১);
 হাওড়া ময়দান - নবান্ন (লাইন ২)।
 নিউ টাউন নারকেলবাগান (বিশ্ব বাংলা গেট) - হাতিশালা।

রোপওয়ে ব্যবস্থায় ৭৫০ মিটার পর পর রোপওয়ে স্টেশন গড়া হবে।

তথ্যসূত্র 

পশ্চিমবঙ্গের রোপওয়ে
ডোয়েইন জনসন অভিনীত চলচ্চিত্রের তালিকা

এটি পেশাদার কুস্তিগির থেকে অভিনেতায় পরিণত হওয়া ডোয়াইন জনসন চলচ্চিত্রসমূহের তালিকা। তার অভিনীত ২০০২ সালের দ্যা স্ক্রোরপিওন কিং এবং ২০০১ সালে মুক্তিপ্রাপ্ত দ্যা মাম্মী রিটার্ন (২০০১) দুটি জনপ্রিয় চলচ্চিত্র।

এই চলচ্চিত্রের তালিকায় চলচ্চিত্রের নাম, তার অভিনীত চরিত্র এবং সম্পর্কিত অন্যান্য বিষয়াবলী রয়েছে। এটিতে আরো রয়েছে তার উপস্থাপিত টিভি সিরিজ এবং ডকুমেন্টারি এবং প্রকল্প; কিন্তু অন্তর্ভুক্ত করা হয়নি তার প্রো-কুস্তি উপস্থিতি।

চলচ্চিত্রের তালিকা

ছবি

টেলিভিশন

ভিডিও গেম

তথ্যসূত্র 

অভিনেতাদের চলচ্চিত্র তালিকা
মার্কিন চলচ্চিত্রের তালিকা
রাম্মাম নদী

রাম্মাম নদী হলো ভারতের পশ্চিমবঙ্গ রাজ্যের দার্জিলিং জেলায় প্রবাহিত একটি জল প্রবাহিকা। এই নদীটি সিঙ্গালিলা পর্বত শৃঙ্গ থেকে উৎপন্ন হয়ে দার্জিলিং শহরের পাশ দিয়ে প্রবাহিত হয়ে রঙ্গীত নদীর সঙ্গে মিলিত হয়েছে।

জলবিদ্যুৎ কেন্দ্র 
রাম্মাম নদীর উপর রাম্মাম জলবিদ্যুৎ কেন্দ্র করে উঠেছে। বর্তমানে এই নদীর উপর রাম্মাম জলবিদ্যুৎ কেন্দ্র-৩ গঠন করার পরিকল্পনা নেওয়া হয়েছে। এই কেন্দ্রটি থেকে ৮৪ মেগাওয়াট বিদ্যুৎ উৎপাদিত হবে।

তথ্যসূত্র 

পশ্চিমবঙ্গের নদী
দার্জিলিং জেলার ভূগোল
বাংলার নদী
মঙ্গলদৈ লোকসভা কেন্দ্র

মঙ্গলদৈ হলো ভারতের আসামের একটি লোকসভা কেন্দ্র।

বিধানসভা খণ্ডসমূহ 
মঙ্গলদৈ লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
 কমলপুর,
 রঙিয়া,
 নলবাড়ি,
 পনেরি,
 কলাইগাওঁ,
 সিপাঝার,
 মঙ্গলদৈ (তফসিলি জাতি),
 দলগাঁও
 উদালগুড়ি (অনুসূচিত জনজাতি) ও
 মাঝবাট।

সংসদ সদস্য 
 ১৯৬৭: হেম বড়ুয়া, প্রজা সমাজতন্ত্রী দল,
 ১৯৭১ : ধনিধর দাস, ভারতীয় জাতীয় কংগ্রেস,
 ১৯৭৭: হীরালাল পাটোয়ারী, জনতা পার্টি,
 ১৯৮৫: সাইফুদ্দিন আহমেদ, আসাম গণপরিষদ,
 ১৯৯১ : প্রবীণ ডেকা, ভারতীয় জাতীয় কংগ্রেস,
 ১৯৯৬: বীরেন্দ্র প্রসাদ বৈস্য়, অসম গণপরিষদ,
 ১৯৯৮: মাধব রাজবংশী, ভারতীয় জাতীয় কংগ্রেস,
 ১৯৯৯: মাধব রাজবংশী, ভারতীয় জাতীয় কংগ্রেস,
 ২০০৪: নারায়ণ চন্দ্র বরকাকতি, ভারতীয় জনতা পার্টি,
 ২০০৯: রমেন ডেকা, ভারতীয় জনতা পার্টি,
 ২০১৪ : রমেন ডেকা, ভারতীয় জনতা পার্টি।

সাধারণ নির্বাচন ২০১৪

আরও দেখুন 
 লোকসভার কেন্দ্রের তালিকা

তথ্যসূত্র 

দরং জেলা
আসামের লোকসভা কেন্দ্র
বোম্বাইলা দেবী লাইশ্রাম

বোম্বাইলা দেবী লাইশ্রাম (জন্মঃ ২২ ফেব্রুয়ারি ১৯৮৫) হরেন একজন খ্যাতনামা ভারতীয় মহিলা তীরন্দাজ যিনি ২০০৭ সাল থেকে আন্তর্জাতিক ক্রীড়াঙ্গনে ভারতের প্রতিনিধিত্ব করে চলেছেন। মণিপুরএর পশ্চিম ইম্ফলের জন্মানো এই তীরন্দাজ ১৯৯৭ সালে জাতীয় স্তরে প্রথম আত্মপ্রকাশ করেন।

বোম্বাইলা দেবী ২০০৮ বেজিং অলিম্পিকে মহিলাদের ব্যক্তিগত এবং দলগত বিভাগে ভারতের প্রতিনিধিত্ব করেন। দলগত বিভাগে যোগ্যতা অর্জনকারী রাইন্ডে তিনি দোলা ব্যানার্জি এবং প্রানিথা ওয়াধিনেনী কে সঙ্গে নিয়ে ষষ্ঠ স্থান অর্জন করেন। রাউন্ড অফ সিক্সটিন এ তারা বাই পান, কিন্তু কোয়ার্টার ফাইনালে চীনএর কাছে ২০৬-২১১ পয়েন্ট এ পরাস্ত হন। বেজিং অলিম্পিকে ব্যক্তিগত বিভাগে যোগ্যতা অর্জনকারী রাউন্ডে তিনি ২২ তম স্থানে শেষ করেন, কিন্তু রাউন্ড অফ সিক্সটি ফোর এ পোল্যান্ড এর ইয়োনা মার্কিনকিউজেক এর কাছে ১০১-১০৩ পয়েন্টে হেরে যান।

২০১২ সালের ৩০শে জুলাই লন্ডন অলিম্পিকে মহিলাদের ব্যক্তিগত রিকার্ভ বিভাগে মেক্সিকোর এইডা রোমান এর কাছে ২-৬ পয়েন্টে হেরে বোম্বাইলা দেবী লাইশ্রাম দ্বিতীয় রাউওন্ড থেকে ছিটকে যান। দলগত বিভাগে ভারতীয় মহিলাদল প্রথম এই রাউন্ডেই ডেনমার্কের কাছে ২১০-২১১ পয়েন্টে হেরে ছিটকে যান।

২০১৬ রিও অলিম্পিক এ যোগ্যতা অর্জনকারী ভারতীয় দলের সদস্যা তিনি। লক্ষ্মীরানী মাঝি, বোম্বাইলা দেবী এবং দীপিকা কুমারী কে নিয়ে গঠিত ভারতীয় মহিলা রিকার্ভস টিম অথবা দল স্থান অর্জনকারী রাউন্ডে সপ্তম স্থানে শেষ করেছেন। তারা রাইন্ড অফ সিক্সটিন ম্যাচে কলম্বিয়াকে হারিয়ে শেষ আটে পৌঁছায় কিন্তু কোয়ার্টার ফাইনাল ম্যাচে রাশিয়ার কাছে হেরে যায়।

২০১৬ রিও অলিম্পিকে মহিলাদের ব্যক্তিগত বিভাগে বোম্বাইলা দেবী অস্ট্রিয়ার লরেন্স বাল্ড্যাফ এর মুখোমুখি হন এবং ৬-২ পয়েন্টে ম্যাচ জিতে পরবর্তী রাউন্ডে প্রবেশ করেন। রাউন্ড অফ থার্টি টু এও চাইনিস তাইপেই এর শিই-চিয়া লিন কে ৬-২ পয়েন্টে হারিয়ে রাউন্ড অফ সিক্সটিন এ পদার্পণ করেন। পরবর্তীকালে তিনি রাউন্ড অফ সিক্সটিন এই মেক্সিকোর আলেকজান্দিয়া ভালেন্সিয়ার কাছে ২-৬ পয়েন্টে পরাজিত হন।

তথ্যসূত্র 

জীবিত ব্যক্তি
মহিলা ক্রীড়াবিদ
১৯৮৫-এ জন্ম
২০১৬ গ্রীষ্মকালীন অলিম্পিকের তীরন্দাজ
ভারতের অলিম্পিক তীরন্দাজ
২০১২ গ্রীষ্মকালীন অলিম্পিকের তীরন্দাজ
২০০৮ গ্রীষ্মকালীন অলিম্পিকের তীরন্দাজ
২০১০ এশিয়ান গেমসে তীরন্দাজ
২০১৪ এশিয়ান গেমসে তীরন্দাজ
মণিপুরের ক্রীড়াব্যক্তিত্ব
অর্জুন পুরস্কার প্রাপক
ভারতীয় মহিলা ক্রীড়াবিদ
২১শ শতাব্দীর ভারতীয় নারী
তীরন্দাজীতে এশিয়ান গেমস পদক বিজয়ী
কমনওয়েলথ গেমসে স্বর্ণপদক বিজয়ী ভারতীয়
২০১০ এশিয়ান গেমসের তীরন্দাজ
২০১৪ এশিয়ান গেমসের তীরন্দাজ
২১শ শতাব্দীর ভারতীয় ব্যক্তি
এশিয়ান গেমসে ব্রোঞ্জপদক বিজয়ী ভারতীয়
২০১০ এশিয়ান গেমসের পদক বিজয়ী
ক্রীড়ায় পদ্মশ্রী প্রাপক
তীরন্দাজীতে কমনওয়েলথ গেমস পদক বিজয়ী
২০১০ কমনওয়েলথ গেমসের তীরন্দাজ
সৌম্যজিৎ ঘোষ

সৌম্যাজিত ঘোষ পশ্চিমবঙ্গের শিলিগুড়ি নিবাসী টেবিল টেনিস খেলোয়াড়। ভারতীয় টেবিল টেনিস খেলোয়াড়দের মধ্যে তিনি সবচেয়ে কম বয়সে অলিম্পিকে প্রতিদ্বন্দ্বিতা করার যোগ্যতা লাভ করেছিলেন ২০১২র লন্ডন অলিপমিক গেমসে। ১৯ বছর বয়সে ৭৪ তম জাতীয় টেবিল টেনিস প্রতিযোগীতায় শরাথ কামাল কে পরাজিত করে তিনি সবচেয়ে কম বয়সে জাতীয় সেরার শিরোপা লাভ করেছিলেন। সৌম্যাজিত ব্যাংগালোর এর জিও স্পোর্টস ফাউন্ডেশন এর দ্বারা সমর্থিত এবং ২০১২ সাল থেকে এই সংগঠন এর স্কলারশিপ পোগ্রামের অন্তর্ভুক্ত।

ব্যক্তিগত জীবন 
পশ্চিমবঙ্গের শিলিগুড়ি শহরের এক মধ্যবিত্ত পরিবারে সৌম্যজিত এর জন্ম, তার পিতা হরি শঙ্কর ঘোষ শিলিগুড়ি পুরসভার কর্মী, মা গৃহবধূ। সৌম্যজিত পিতামাতার একমাত্র সন্তান। ভারতে তিনি পাটিয়ালার NIS বেস এ কোচ ভবানী মুখার্জীর তবত্তাবধান এ অনুশীলন করেন। যখন বিদেশে থাকেন তখন তিনি সুইডেনের ফালকেনবার্গে কোচ পিটার কার্লসন এর তবত্তাবধান এ অনুশীলন করেন। ২৬শে আগস্ট ২০১৪ র হিসাব অনুসারে সৌম্যজিত ঘোষ ভারতের চার নম্বর টেবিল টেনিস খেলোয়াড় ছিলেন।

খেলোয়াড়ী জীবন

প্রাথমিক কেরিয়ার 
২০১০ সালে সৌম্যজিত বাহরিনএ অনুষ্ঠিত বিশ্ব জুনিয়র চ্যাম্পিয়নশিপ এ মিক্সড ডাবলস বিভাগে ব্রোঞ্জ পদক পান। ২০১১ সালের বিশ্ব জুনিয়র চ্যাম্পিয়নশিপে কোয়ার্টার ফাইনালে সাউথ কোরিয়ার বিরুদ্ধে দুটি সিঙ্গেলস ম্যাচেই জিতে জাতীয় টেবিল টেনিস দলের জন্য ব্রোঞ্জ পদক নিয়ে আনেন। ২০১১র এশিয়া জুনিয়র চ্যাম্পিয়নশিপে ভারতীয় টেবিল টেনিস দলের গুরুত্বপূর্ণ সদস্য ছিলেন।

২০১৩ 
২০১৩ সালে ৭৪তম জাতীয় টেবিল টেনিস চ্যাম্পিয়ানশিপের ফাইনালে ছয় বার জয়ী শারাথ কামালকে পরাস্ত করে সর্বকনিষ্ট জাতীয় চ্যাম্পিয়ন হিসাবে রেকর্ড সৃষ্টি করেন। কর্নাটকএর ধারওয়াদ এ আন্তঃপ্রতিষ্ঠান টেবিল টেনিস চ্যাপমিয়নশিপে সিঙ্গেলস এ জয়লাভ করে তিনি তার পারফরমেন্স বজায় রাখেন। স্যান্টোসে অনুষ্ঠিত ব্রাজিল ওপেন প্রতিযোগীতায় অনূর্ধ্ব একুশ বিভাগে সিঙ্গেলস জয় করেন।

২০১৪ 
২০১৪ সালে গোয়ায় অনুষ্ঠিত লুসোফোনিয়া গেমস এ তিনি মিক্সড ডাবলস এবং পুরুষদের দলগত ইভেন্ট এ সবর্নপদক জয় করেন এবং পুরুষ সিঙ্গেলস ও ডাবলস বিভাগে যথাক্রমে রৌপ্য এবং ব্রোঞ্জ পদক লাভ করেন। ২০১৪ সালে পাটনায় অনুষ্ঠিত সিনিয়র ন্যাশনাল র‍্যাংকিং টেবিল টেনিস চ্যাম্পিয়নশিপে তিনি কোয়ার্টার ফাইনালিস্ট হন। ২০১৪ র গ্লাসগো কমনওয়েলথ গেমসে সৌম্যজিত পুরুষ সিঙ্গেলস ও ডাবলস উভয় বিভাগেই কোয়ার্টার ফাইনালে পৌঁছান এবং দলগত ইভেন্টে তিনি সেমিফাইনাল অবধি পৌঁছান।

২০১৬ 
সৌম্যাজিত ২০১৬ রিও অলিম্পিকে অংশগ্রহণের যোগ্যতা অর্জন করেন ১৪ই এপ্রিল, ২০১৬ তে পুরুষদের ব্যক্তিগত ইভেন্টে প্রথম রাউন্ডেই থাইল্যান্ড এর Padasak Tanviriyavechakul এর কাছে হেরে অলিম্পিক অভিযান শেষ করেন।

তথ্যসূত্র 

১৯৯৩-এ জন্ম
পশ্চিমবঙ্গের ক্রীড়াবিদ
২০১৪ এশিয়ান গেমসে টেবিল টেনিস খেলোয়াড়
ভারতের অলিম্পিক টেবিল টেনিস খেলোয়াড়
জীবিত ব্যক্তি
ভারতীয় পুরুষ টেবিল টেনিস খেলোয়াড়
শিলিগুড়ির ব্যক্তি
এশিয়ান গেমসে ভারতের প্রতিযোগী
অর্জুন পুরস্কার প্রাপক
কমনওয়েলথ গেমসে ভারতের প্রতিযোগী
দক্ষিণ এশীয় গেমসে স্বর্ণপদক বিজয়ী ভারতীয়
২০শ শতাব্দীর ভারতীয় ব্যক্তি
২১শ শতাব্দীর ভারতীয় ব্যক্তি
২০১২ গ্রীষ্মকালীন অলিম্পিকের টেবিল টেনিস খেলোয়াড়
২০১৬ গ্রীষ্মকালীন অলিম্পিকের টেবিল টেনিস খেলোয়াড়
সংগ্রামপুঞ্জি জলপ্রপাত

সংগ্রামপুঞ্জি জলপ্রপাত বাংলাদেশের সিলেট বিভাগের সিলেট জেলার গোয়াইনঘাট উপজেলার অন্তর্গত একটি  জলপ্রপাত। সিলেট শহর থেকে ৬২ কিলোমিটার উত্তর-পূর্ব দিকে, ভারতের মেঘালয় সীমান্ত ঘেঁষে খাসিয়া-জৈন্তা পাহাড়ের পাদদেশে জাফলং জিরো পয়েন্ট থেকে প্রায় ১ কি.মি. পশ্চিমে অবস্থিত সংগ্রামপুঞ্জি জলপ্রপাত। এখানে পাহাড়, জলপ্রপাত এবং নদীর সম্মিলন স্থানটিকে পর্যটকদের নিকট আকর্ষনীয় করে তুলেছে।

বিবরণ 
জলপ্রপাতটি বাংলাদেশের সিলেটের সীমান্তবর্তি পর্যটন এলাকা জাফলংয়ে অবস্থিত। এর অপর পাশে ভারতের ডাওকি অঞ্চলের পাহাড়সারি।

জাফলং-এর বল্লা, সংগ্রামপুঞ্জি, নকশিয়াপুঞ্জি, লামাপুঞ্জি ও প্রতাপপুর জুড়ে রয়েছে ৫টি খাসিয়াপুঞ্জী। আদমশুমারী অনুযায়ী জাফলং-এ ১,৯৫৩ জন খাসিয়া উপজাতি বাস করেন। জলপ্রপাতটি সংগ্রামপুঞ্জিতে অবস্থিত বলে এটি সংগ্রামপুঞ্জি জলপ্রপাত নামে সমধিক পরিচিত।

দর্শনীয় বিষয় 
ভারত সীমান্ত-অভ্যন্তরে থাকা ডাউকির উঁচু পাহাড়শ্রেণী  থেকে নেমে আসা একটি ঝরণা হলো সংগ্রামপুঞ্জি জলপ্রপাতের উৎস। পর্যটকদের অন্যতম আকর্ষণ। মৌসুমী বায়ুপ্রবাহের ফলে বর্ষাকালে  প্রবল বৃষ্টিপাতে প্রান ফিরে পায় জলপ্রপাতটি, আর হয়ে ওঠে জলে টইটম্বুর। জলপ্রপাতের পানির স্বচ্ছতাও এর আকর্ষণের অন্যতম কারণ। তাছাড়া পাহাড়ের মাথায় মেঘের দৃশ্যও যথেষ্ট মনোরম। বৃষ্টির সময় মেঘ, বৃষ্টি, পাহাড়, নদীর স্বচ্ছধারা  এক  অপার্থিব মায়াবি সৌন্দর্য্যের অবতারনা করে। তাই অনেকে কাছে এটি মায়াবী ঝর্ণা নামেও পরিচিত।

কয়েক ধাপবিশিষ্ট প্রপাতটির  খানিকটা দূর থেকেই এর  পাহাড় বেয়ে নেমে আসা পানির গর্জন কানে আসে। সামনে যেতেই চোখে পড়ে গাছ, পাথর আর পানির অপূর্ব মেলবন্ধন। পাহাড়ের গা-বেয়ে বেশ কয়েকটি ধারায় নেমে আসে স্বচ্ছ পানির স্রোত। কখনো সবুজ ঝোপের ভেতর দিয়ে, কখনোবা নগ্ন পাথরের বুক চিরে নেমে আসে এ ধারা। ঝরনার জল এসে জমা হয়ে ছোট্ট পুকুরের মতো সৃষ্টি হয়েছে নিচে, যার তিন দিকেই রয়েছে বড় বড় পাথরের চাই। বর্ষাকালে সৌন্দর্যপ্রেমী সবার সমাগমে মুখরিত হয়ে ওঠে প্রপাতটি।  তবে এখনও মাধবকুণ্ড বা বিছনাকান্দির মতো পরিচিতি না পাওয়ায় ভিড় তুলনামূলক কম হয়।

যাতায়াত ব্যবস্থা 
১৯৮০'র দশকে সিলেটের সাথে জাফলং-এর ৫৫ কিলোমিটার সড়ক তৈরি হওয়ার মাধ্যমে দেশের অন্যান্য সকল অঞ্চল থেকে এই এলাকার সাথে সড়ক-যোগাযোগ প্রতিষ্ঠিত হয়। সড়কপথে সিলেট সদর থেকে জাফলং-এর দূরত্ব ৫৬ কিলোমিটার।
জাফলং জিরো পয়েন্টে অবস্থিত পিয়াইন নদী বোটে পাড়ি দিয়ে যেতে হয় সংগ্রামপুঞ্জিতে। বর্ষাকালে  জলপ্রপাতের সামনে পর্যন্ত বোট যাতায়াত করলেও শুকনা মৌসুমে বোট থেকে নেমে ১০/১৫ মিনিট হাটলেই পাওয়া যাবে সংগ্রামপুঞ্জি জলপ্রপাত।

আরও দেখুন 
বাংলাদেশের জলপ্রপাতসমূহের তালিকা।

তথ্যসূত্র

বহিঃসংযোগ 

 সিলেট জেলা তথ্য বাতায়নে জাফলং-এর বিবরণ (গণপ্রজাতন্ত্রী বাংলাদেশ সরকার)
 উইকশনারী বাংলায় জাফলং ভুক্তি
 জাফলং-এর পরিবেশ সংরক্ষণের ব্যাপারে আইনি নথি
 জাফলং-এর পরিবেশ সংরক্ষণের ব্যাপারে আইনি নথি
 অন্য উইকিপিডিয়ায় পূর্ব জাফলং ইউনিয়ন বিষয়ক নিবন্ধ
 অন্য উইকিপিডিয়ায় পশ্চিম জাফলং ইউনিয়ন বিষয়ক নিবন্ধ

বাংলাদেশের জলপ্রপাত
সিলেট জেলার দর্শনীয় স্থান
কবিতা রাউত

কবিতা রাউত (জন্মঃ ৫ মে ১৯৮৫) হলেন ভারতের মহারাষ্ট্রএর নাসিক অঞ্চলের একজন দীর্ঘ দূরত্বের দৌড়বীর। ১০ কিলমিটারের পথ দৌড়ানোয় তার ৩৪ মিনিট ৩২ সেকেন্ডের জাতীয় রেকর্ড আছে। এছাড়া তার বর্তমান অর্ধেক ম্যারাথনেও ১ ঘণ্টা ১২ মিনিট ৫০ সেকেন্ডের জাতীয় রেকর্ড আছে। ২০১০ সালের কমনওয়েলথ গেমসে ১০,০০০ মিটার দৌড়ে তিনি ব্রোঞ্জ পদক জিতেছিলেন। কবিতা রাউত প্রথম ভারতীয় মহিলা যিনি কমনওয়েলথ গেমসে স্বতন্ত্র ভাবে পদক জিতেছিলেন। সেই বছর (২০১০ সালে) এশিয়ান গেমসেও ১০,০০০ মিটার দৌড়ে তিনি রৌপ্যপদক জয়ী হয়েছিলেন।

জন্মো প্রাথমিক জীবন 
৫ মে ১৯৮৫ সালে কবিতা রাউত মহারাষ্ট্রএর নাসিক-এর হরসুলের কাছে সাওয়ারপদা গ্রামে একটি আদিবাসী পরিবারে জন্মগ্রহণ করেন। বর্তমানে তিনি অয়েল অ্যান্ড ন্যাচারাল গ্যাস কর্পোরেশন (ONGC)-এ কর্মরতা।

কেরিয়ার 
১০ নভেম্বর ২০০৯ সালে চীনের গুয়াংঝাউ তে ১৮তম এশিয়ান অ্যাথলেটিক চ্যাম্পিয়নশিপ এ ৫০০০মিটার দৌড়ে কবিতা ব্রোঞ্জ পদক জিতে ছিলেন এবং তার ব্যক্তিগত শ্রেষ্ঠ সময় ছিল ১৬:০৫.৯০ মিনিট। ১৮ই মে ২০১০ সালে কোচিতে ৫০ তম ন্যাশনাল ওপেন অ্যাথলেটিক মিট এ ১০০০০মিটার দৌড়ে কবিতা সবর্ন পদক জয়ী হন। তার সময় ছিল ৩২:৪১.৩১মিনিট, যা ছিল প্রীজা শ্রীধরনের পূর্ববর্তী রেকর্ডের থেকেও কম।

২০১০ সালের ৮ই অক্টোবর দিল্লীতে অনুষ্ঠিত কমনওয়েলথ গেমসে ১০০০০ মিটার দৌড়ে রাউত ব্রোঞ্জ পদক জেতেন এবং তার সময় ছিল ৩৩:০৫.২৮ মিনিট। ১৯৫৮ সালে কার্ডিফ কমনওয়েলথ গেমসে ৪৪০ ইয়ার্ডে মিলখা সিং এর সোনা পাওয়ার পরবর্তী ৫০ বছরেরও বেশি সময় পরে এটাই ছিল কোনো ভারতীয় ক্রীড়াবিদের প্রথম স্বতন্ত্র ভাবে ট্র্যাক পদক জয়। তাছাড়া কমনওয়েলথ গেমসের ইতিহাসেও ভারতীয় মহিলার স্বতন্ত্র ভাবে প্রথমবার পদক অর্জন করা।

২১শে নভেম্বর ২০১০ সালে চীনের গুয়াংঝাউতে অনুষ্ঠিত ২০১০ এশিয়ান গেমসে ১০০০০ মিটার রেসে কবিতা রৌপ্যপদক জিতে ছিলেন এবং তার ব্যক্তিগত শ্রেষ্ঠ সময় ছিল ৩১:৫১.৪৪মিনিট। এই পদক ভারতের জন্য দ্বৈত জয় ছিল, এই একই ইভেন্টে প্রীজা শ্রীধরন ৩১:৫০.৪৭ মিনিট এর রেকর্ড তৈরী করে সবর্নপদক জিতেছিলেন।

রাউত ২০১১ সালে ন্যাশনাল গেমস অফ ইন্ডিয়াতে ৫০০০/১০০০০মিটার ডাবলস এ দুটি ইভেন্টেই গেমস রেকর্ড তৈরী করে তার পরবর্তী সিজন শুরু করেছিলেন।

বর্তমানে ব্যাংগালোরের সানফিস্ট ওয়ার্ল্ড ১০কে(Sunfeast World 10K) তে ১০কিলোমিটার পথদৌড়ে কবিতার ৩৪:৩২মিনিট এর ভারতীয় জাতীয় রেকর্ড আছে। তিনি অর্জুন পুরস্কার প্রাপ্ত হন।

তথ্যসূত্র

বহিঃসংযোগ 
 
 Kavita Raut - ফেসবুক পেজ।

জীবিত ব্যক্তি
ভারতীয় মহিলা দূরপাল্লার দৌড়বিদ
মহিলা ক্রীড়াবিদ
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
ভারতের অলিম্পিক মল্লক্রীড়াবিদ
ভারতীয় নারী
অর্জুন পুরস্কার প্রাপক
ভারতীয় মহিলা ক্রীড়াবিদ
১৯৮৫-এ জন্ম
২১শ শতাব্দীর ভারতীয় নারী
২১শ শতাব্দীর ভারতীয় ব্যক্তি
কমনওয়েলথ গেমসে ব্রোঞ্জপদক বিজয়ী ভারতীয়
মহারাষ্ট্রের মহিলা ক্রীড়াবিদ
২০১০ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
২০১০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে রৌপ্যপদক বিজয়ী ভারতীয়
এশিয়ান গেমসে ব্রোঞ্জপদক বিজয়ী ভারতীয়
কমনওয়েলথ গেমসের অ্যাথলেটিক্সে পদক বিজয়ী
২০১০ এশিয়ান গেমসের পদক বিজয়ী
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে মল্লক্রীড়ায় পদক বিজয়ী
মহারাষ্ট্রের মল্লক্রীড়াবিদ
আরাধনা (১৯৭৯-এর চলচ্চিত্র)

আরাধনা ১৯৭৯ সালে মুক্তিপ্রাপ্ত বাংলাদেশী বাংলা ভাষার নাট্য-প্রণয়ধর্মী চলচ্চিত্র। ছায়াছবিটি পরিচালনা করেছেন রাজু সিরাজ। ছায়াছবিটির কাহিনী লিখেছেন বশীরুল হক এবং চিত্রনাট্য ও সংলাপ লিখেছেন পরিচালক রাজু সিরাজ নিজেই। বশীরুল হক নিবেদিত এবং আঞ্জুমান হক প্রযোজিত এই চলচ্চিত্রে বিভিন্ন চরিত্রে অভিনয় করেছেন কবরী সারোয়ার, বুলবুল আহমেদ, শর্মিলী আহমেদ, আনোয়ার হোসেন প্রমুখ। চলচ্চিত্রটি ৫ম জাতীয় চলচ্চিত্র পুরস্কারে একটি বিভাগে পুরস্কার অর্জন করে।

কাহিনী সংক্ষেপ 
ভাইয়ের আদুরে বোন রূপা ভালোবেসে বিয়ে করে ডাক্তার আশিককে। কিন্তু বিয়ের রাতেই এক দুর্ঘটনায় মারা যায় আশিক। এই সংবাদ সহজভাবে নিতে পারে না রূপা। সে মানসিকভাবে দুর্বল হয়ে পরে। ভাই আবুল হাসান তাকে মিথ্যে আশ্বাস দেয় যে আশিক ফিরে আসবে। একদিন আশিক আসে কিন্তু সে রূপার স্বামী আশিক না বরং তার মত দেখতে ডাক্তার মাসুদ। রূপা তাকে তার স্বামী ভেবে নেয়। মাসুদ সব জানার পর রূপাকে প্রফেসর কাদেরের চিকিৎসা নেওয়ার জন্য শহরে নিয়ে যেতে বলে। আবুল হাসান রূপাকে নিয়ে শহরে যায়। তারা হোটেলে থাকা শুরু করে যেখানে মাসুদ প্রতিদিন তাকে এসে দেখে যায়। অন্যদিকে মাসুদের স্ত্রী পারুল তা জানতে পেরে হোটেলে এসে আবুল হাসান ও রূপাকে শাসায়। পরে সে তার ভুল বুঝতে পেরে তাদের নিজের বাড়িতে নিয়ে যায়। সেখানে নতুন ঘটনার উদয় হয়।

শ্রেষ্ঠাংশে 
 কবরী সারোয়ার - রূপা
 বুলবুল আহমেদ - আশিক / মাসুদ
 শর্মিলী আহমেদ - পারুল, মাসুদের স্ত্রী
 আনোয়ার হোসেন - আবুল হাসান, রুপার ভাই
 শওকত আকবর - প্রফেসর কাদের
 নারায়ণ চক্রবর্তী - খালু
 সাইফুদ্দিন - মাসুদের মামা
 ব্ল্যাক আনোয়ার - গেদু
 মঞ্জুর হোসেন - শামসু চাচা
 মায়া হাজারিকা - মাসুদের মামী
 মিনতি হোসেন - ফরিদা
 সেতারা বেগম - রহিমা
 শামসুল হুদা - আলী চাচা
 মজিবুর রহমান
 আক্রাম
 কাজল
 বিউটি
 বেবি রিতা - সোমা

সঙ্গীত 
আরাধনা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, খুরশিদ আলম, ইন্দ্রমোহন রাজবংশী ও শাম্মী আখতার।

গানের তালিকা

পুরস্কার 
৫ম জাতীয় চলচ্চিত্র পুরস্কার
 বিজয়ী: শ্রেষ্ঠ শিল্পনির্দেশক - আব্দুস সবুর।

তথ্যসূত্র

বহিঃসংযোগ 
 

১৯৭৯-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী সাদাকালো চলচ্চিত্র
বাংলাদেশী প্রণয়ধর্মী চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
মৌমা দাস

মৌমা দাস (জন্মঃ ২৪ ফেব্রুয়ারি ১৯৮৪) ভারতের পশ্চিমবঙ্গের একজন খ্যাতনামা টেবিল টেনিস খেলোয়াড়। তার জন্ম এবং বেড়ে ওঠা কলকাতা শহরে। ২০১৩ সালে তিনি অর্জুন পুরস্কার পান। ২০০৪ এথেন্স অলিম্পিকে মৌমা একক  এর প্রতিদ্বন্দ্বিতা করেন। তার প্রথম অলিম্পিকে আত্মপ্রকাশের ১২ বছর পর মৈমার দ্বিতীয় বার অলিম্পিকে প্রতিদ্বন্দ্বিতা ২০১৬ রিও অলিম্পিকে।

কেরিয়ার 

ডিসেম্বর ২০১৫ সালে কমনওয়েলথ চ্যাম্পিয়নশিপে মৌমা দাস দলগত পদক ছাড়াও এককে রৌপ্যপদক লাভ করেন এবং ভারতীয় টেবিল টেনিস খেলোয়াড়দের মধ্যে সর্বোচ্চ কমনওয়েলথ পদক জয়ের সম্মান লাভ করেন।

এপ্রিল ২০১৫তে হংকং শহরে অনুষ্ঠিত এশিয়ান বাছাইপর্ব টুর্নামেন্টে মৌমা ২০১৬ তে রিও অলিম্পিকে যাওয়ার যোগ্যতা অর্জন করেন। রিও অলিম্পিকে তার অবস্থান ছিল স্বল্পকালীন কারণ মহিলাদের ব্যক্তিগত বিভাগের প্রথম রাউন্ডেই অনেক উপরের র‍্যাংক বিশিষ্ট রোমানীয় খেলোয়াড় ড্যানিয়েলা ডোডিয়ানের কাছে পর্যদুস্ত হন।

সর্বোচ্চ রেকর্ডসমূহ

কমনওয়েলথ গেমস

ভারতীয় বার্ষিক সিনিয়র টেবিল টেনিস চ্যাম্পিয়নশিপে সোনা জয়ের হ্যাটট্রিক

ভারতীয় সিনিয়র জাতীয় চ্যাম্পিয়নশিপ

বিশ্ব টেবিল টেনিস চ্যাম্পিয়নশিপ

তথ্যসূত্র

বহিঃসংযোগ 
 International Table Tennis Federation's profile

জীবিত ব্যক্তি
১৯৮৪-এ জন্ম
২০০৪ গ্রীষ্মকালীন অলিম্পিকের টেবিল টেনিস খেলোয়াড়
অর্জুন পুরস্কার প্রাপক
২০১৬ গ্রীষ্মকালীন অলিম্পিকের টেবিল টেনিস খেলোয়াড়
২০০৬ এশিয়ান গেমসে টেবিল টেনিস খেলোয়াড়
২০১০ এশিয়ান গেমসে টেবিল টেনিস খেলোয়াড়
২০১০ কমনওয়েলথ গেমসে টেবিল টেনিস খেলোয়াড়
২১শ শতাব্দীর ভারতীয় নারী
কমনওয়েলথ গেমসে রৌপ্যপদক বিজয়ী ভারতীয়
কমনওয়েলথ গেমসে ব্রোঞ্জপদক বিজয়ী ভারতীয়
ক্রীড়ায় পদ্মশ্রী প্রাপক
২১শ শতাব্দীর ভারতীয় ব্যক্তি
এশিয়ান গেমসে ভারতের প্রতিযোগী
দক্ষিণ এশীয় গেমসে স্বর্ণপদক বিজয়ী ভারতীয়
দক্ষিণ এশীয় গেমসে রৌপ্যপদক বিজয়ী ভারতীয়
ভারতীয় মহিলা টেবিল টেনিস খেলোয়াড়
কলকাতার মহিলা ক্রীড়াবিদ
জম্বু দ্বীপ

জম্বু দ্বীপ পশ্চিমবঙ্গের দক্ষিণ বঙ্গোপসাগরের একটি দ্বীপ। এই দ্বীপটি পশ্চিমবঙ্গের দক্ষিণ চব্বিশ পরগনার অন্তর্গত। দ্বীপটি বকখালি বা ফ্রেজারগঞ্জ থেকে ৮ কিলোমিটার দক্ষিণ-পশ্চিমে অবস্থিত। দ্বীপটি জনমানব শূন্য। সমুদ্রের মাছ আহরণের মৌসুমে অর্থাৎ অকো্টবর- ফেব্রুয়ারি পর্যন্ত জেলেরা মাছ আহরণের জন্য এই দ্বীপে আসে। দ্বীপটি এখন পর্যটন এর প্রধান আকর্ষণ।

অতীতে দ্বীপটিতে নোয়াখালী ও চট্টগ্রাম থেকে জেলেরা মাছ ধরতে আসত ।

তিন দশক আগে একটি মামলার রায়ে সুপ্রিম কোর্টের তরফে জম্বুদীপে মানুষের পা ফেলা বন্ধ করতে বলা হয়েছিল। বাম আমলে তা কার্যকরও হয়। তার জেরে শুঁটকি মাছের কারবারও বন্ধ হয়ে গিয়েছিল অনেকটাই। ব্যবসায়ীরা নামখানা এবং সাগরে এসে ব্যবসা সরিয়ে নেন। তারপর থেকে ফ্রেজারগঞ্জ থানার অধীনে জম্বুদ্বীপ এক রকম পরিত্যক্ত গভীর অরণ্য দ্বীপ হিসেবেই পরিচিত। ফ্রেজারগঞ্জ জেটিঘাট থেকে প্রায় ৪৫ মিনিটে জম্বুদ্বীপ ঘুরে আসা যায়। তবে সেখানে নামার অনুমতি পান না পর্যটকেরা।

২০১৫ সালে রাজ্য সরকার নতুন করে চিন্তা-ভাবনা শুরু করে জম্বুদ্বীপকে নিয়ে। বকখালি, জম্বুদ্বীপ এবং সাগর মিলিয়ে একটি টুরিস্ট সার্কিট তৈরির কথাও চিন্তা করতে বলেছিলেন মুখ্যমন্ত্রী মমতা বন্দ্যোপাধ্যায়। ঠিক হয়, জম্বুদ্বীপে একটি জেটি,একটি শৌচাগার এবং একটি ফুডকোর্ট তৈরি করা হবে। সঙ্গে পর্যটকদের মনোরঞ্জনের জন্য কিছু হরিণও ছাড়া হবে। পরিকল্পনা এগোয় অনেকটাই। রাজ্য স্তরে বেশ কয়েকটি বৈঠক হয়। পরে নগরোন্নয়ন দফতরের কাছে প্রকল্প বাস্তবায়িত করতে ২ কোটি ৭৩ লক্ষ টাকাও পায় জিবিডিএ। কিন্তু তা কাজে লাগছে না। কারণ, ২০১৬ সালে রাজ্য সরকারের তরফে প্রকল্পে ছাড় দেওয়ার জন্য কেন্দ্রীয় পরিবেশ মন্ত্রকের অনুমোদন চাওয়া হয়।
সূত্রের খবর, সমুদ্রের অনেকটাই গভীরে ওই দ্বীপ বলে সেখানে উপকূল নিয়ন্ত্রণ আইন মেনেই এই প্রকল্পে ছাড় দিতে নারাজ কেন্দ্রীয় মন্ত্রক। তাই বাধ্য হয়েই এখন টাকা ফেরত নিয়ে অন্য কোনও প্রকল্পের কাজে লাগানোর তোড়জোড় শুরু করেছে জিবিডিএ। (আনন্দবাজার পত্রিকা, ২২ জানুয়ারি, ২০১৮)

ভৌগোলিক উপাত্ত 
দ্বীপটি সমুদ্র সমতল থেকে মাত্র ১ মিটার উচু। জোয়ারের সময় দ্বীপের কিছু অংশ জলে ডুবে যায়। এই দ্বীপটি গঙ্গার ব-দ্বীপের অংশ।

পর্যটন

আরও
 চুকসার দ্বীপ
 ঘোড়ামারা দ্বীপ
 লোহচরা দ্বীপ

তথ্যসূত্র 

পশ্চিমবঙ্গের দ্বীপ
ভারতের দ্বীপ
বঙ্গোপসাগরের দ্বীপ
ব্রাহ্মণবাড়িয়া শহীদ স্মৃতিসৌধ

ব্রাহ্মণবাড়িয়া শহীদ স্মৃতিসৌধ বাংলাদেশের স্বাধীনতা যুদ্ধের শহিদদের স্মরণে নির্মিত স্মৃতিসৌধ। ১৯৮৫ সালে নির্মিত সৌধটি ব্রাহ্মণবাড়িয়া পৌরসভার ফারুকি পার্কে অবস্থিত। এটির স্থপতি মহিউদ্দিন আহাম্মেদ খান এবং নির্মাণ ব্যয় ৪ (চার) লক্ষ টাকা।

ইতিহাস 
মুক্তিযুদ্ধের চূড়ান্ত পর্যায়ে ১৯৭১ সালের ডিসেম্বরে ব্রাহ্মণবাড়িয়ায় পাকিস্তানি বাহিনীর একটি ট্যাঙ্ক বিধ্বস্ত হয়। মুক্তিবাহিনীর প্রচন্ড আক্রমণে পাকিস্তানি বাহিনী ট্যাঙ্কটি ফেলে রেখেই পশ্চাদপসরণ করতে বাধ্য হয়। পরে ব্রাহ্মণবাড়িয়ার মুক্তিযোদ্ধারা ট্যাঙ্কটি শহরের ফারুকি পার্কে মুক্তিযুদ্ধের প্রতীক হিসেবে স্থাপন করেন। কিন্তু ১৯৮২ সালে সামরিক শাসন জারির পর ১৯৮৩ সালে এই ট্যাঙ্ক কুমিল্লা সেনানিবাসের সামরিক যাদুঘরে সরিয়ে নেওয়ার উদ্যোগ গ্রহণ করলে এ নিয়ে স্থানীয় মুক্তিযোদ্ধা নেতৃবৃন্দ প্রতিরোধ সৃষ্টি করেন। পরবর্তীতে তৎকালীন জেলা প্রশাসকের উদ্যোগে মুক্তিযোদ্ধা নেতৃবৃন্দের উপস্থিতিতে সেনা কর্মকর্তাদের সাথে একটি সমঝোতা সভা অনুষ্ঠিত হয়। সেই সভায় মুক্তিযুদ্ধের স্মারক হিসেবে সামরিক স্থাপনায় ট্যাঙ্কটি সংরক্ষণের স্বার্থে কুমিল্লা সেনানিবাস কর্তৃপক্ষের নিকট হস্তান্তর এবং সে ট্যাঙ্কটির স্থলে মুক্তিযুদ্ধের স্মৃতি স্বরূপ একটি মনোরম স্মৃতিসৌধ নির্মাণের সর্বসম্মত সিদ্ধান্ত গৃহীত হয়। এর প্রেক্ষিতে ১৩ এপ্রিল ১৯৮৩ সালে কুমিল্লা অঞ্চলের তত্কালীণ সামরিক আইন প্রশাসক ব্রাহ্মণবাড়িয়া ফারুকি পার্কে সেই ট্যাঙ্কটির স্থানে একটি আকর্ষণীয় স্মৃতিসৌধ নির্মাণের প্রতিশ্রুতি দিয়ে ট্যাঙ্কটি স্থানান্তর করে কুমিল্লা সেনানিবাসে নিয়ে যান। এরই ধারাবাহিকতায় ১৯৮৪ সালের ১৯ মে ফারুকি পার্কে “ব্রাহ্মণবাড়িয়া শহীদ স্মৃতিসৌধ” এর ভিত্তিপ্রস্তর স্থাপিত হয় এবং ১৯৮৫ সালে এর নির্মাণ কাজ শেষ হয়।

তথ্যসূত্র

ব্রাহ্মণবাড়িয়া
বাংলাদেশের স্মৃতিস্তম্ভ ও স্মারক
বাংলাদেশের স্বাধীনতা যুদ্ধের স্মৃতিস্তম্ভ ও স্মারক